|  |
| --- |
| **Salaspils novada sociālais dienests, reģistrācijas numurs 90001262884, izsludina atklātu konkursu uz vakanto projektu vadītāja / brīvprātīgo darba koordinatora amata vietu darbam uz nenoteiktu laiku.** |
| **Galvenās prasības pretendentam:**   * vispārējā vidējā izglītība vai profesionālā vidējā izglītība;​ * vēlama pieredze darbā ar mazaizsargātām iedzīvotāju grupām; * pieredze projektu vadībā un darbā ar brīvprātīgajiem; * teicamas prasmes darbā ar datoru (spēt pilnvērtīgi izmantot lietojumprogrammas t.sk. interneta resursus) un biroja tehniku; * pārzināt dokumentu noformēšanas noteikumu prasības (ievērojot konfidencialitātes principus); * prasme plānot un organizēt savu darbu, spēja skaidri paust savu viedokli; * prasme strādāt komandā, uzņemties iniciatīvu un atbildību; * spēja ātri un patstāvīgi pieņemt lēmumu nestandarta situācijā; * teicamas valsts valodas zināšanas, svešvalodas zināšanas tiks uzskatītas par priekšrocību; * labas komunikācijas, empātijas un klausīšanās prasmes. |
| **Galvenie pienākumi:**   * vadīt audzinoša un izglītojoša rakstura pasākumus un nodarbības dažādām klientu grupām, t.sk. personām ar īpašām vajadzībām; * plānot nepieciešamos resursus un materiālus nodarbībām; sagatavot izlietoto materiālu norakstīšanas dokumentāciju; * motivēt un iesaistīt iedzīvotājus nodarbībās, izzināt iedzīvotāju vēlmes, izstrādāt priekšlikumus pasākumu organizēšanai ņemot vērā mērķagrupas vecumu, intereses, spējas un veselības stāvokli; * aktualizēt un apkopot informāciju publicēšanai sociālajos tīklos un presē; * īstenot sociālos projektus, t.sk. realizēt programmu "Eiropas Solidaritātes korpuss"; * iesniegt priekšlikumus investīciju piesaistei, pārzināt Eiropas Savienības fondu piedāvājumus; * organizēt un dokumentēt brīvprātīgo darbu, nodrošināt sadarbību ar NVO koordinējot to organizētos pasākumus iestādes telpās; * piedalīties telpu, izstāžu un tīmekļvietnes mākslinieciskajā un tehniskajā noformēšanā un uzturēšanā; * veidot un noformēt ilustratīvus materiālus. |
| **Pretendenta iesniedzamie dokumenti:**   * motivēta pieteikuma vēstule; * Curriculum Vitae; * izglītību un citu pretendenta kvalifikāciju apliecinošu dokumentu kopijas; * dokumenta kopija, kas apliecina valsts valodas prasmi, ja izglītība nav iegūta valsts valodā. * dokumentus ar norādi – Amata konkursam “Projektuvadītājs/brīvprātīgā darba koordinators” līdz 2025. gada 15. aprīlimlūdzam iesniegt:  1. pa pastu vai klātienē Salaspils novada sociālajā dienestā Kalnu ielā 2, Salaspilī; 2. pa e-pastu [socialais.dienests@salaspils.lv](mailto:socialais.dienests@salaspils.lv)  * Sazināsimies ar kandidātiem, kuri būs iekļauti atlases otrajā kārtā. Vakancei atbilstošākie pretendenti tiks uzaicināti uz darba interviju. Tālrunis 67976815. |
| **Piedāvājam:**   * pilnu darba laiku; * draudzīgu, saprotošu kolektīvu; * profesionālās pilnveides iespējas; * stabilu atalgojumu no 1300 līdz 1430 *euro* mēnesī, sociālās garantijas, t.sk. veselības apdrošināšanu pēc pārbaudes laika, atvaļinājuma pabalstu un papildatvaļinājumu atbilstoši normatīvajos aktos noteiktajam. |
| *Pretendenta personas datu apstrādes pārzinis ir Salaspils novada pašvaldības iestāde “Salaspils novada sociālais dienests”, reģistrācijas Nr.*[*900012*](callto:9000002400)*62884, kontaktinformācija: Kalnu iela 2, Salaspils, Salaspils novads, LV-2121. Salaspils novada domes datu aizsardzības speciālista kontaktinformācija: datu.aizsardziba@salaspils.lv. Pretendentu personas datu apstrādes mērķis: nodrošināt vakantā amata pretendentu atlases procesu normatīvajos aktos noteiktajā kārtībā un izvērtēt attiecīgo pretendentu atbilstību amata prasībām.*  *Pretendentu datu apstrādes tiesiskais pamats: pretendenta informācijas un datu iesniegšana uzskatāma par pretendenta piekrišanas apliecinājumu iesniegto personas datu apstrādei nolūkā, kādā tie tika iesniegti. Pretendents ir atbildīgs par informācijas un personas datu saturu un apjomu, ko viņš norāda un iesniedz atlases procesā. Pretendents ar personas datu apstrādes politiku (Privātuma politika) iepazīties var Salaspils novada pašvaldības interneta vietnē* [*http://www.salaspils.lv/privatums-politika*](http://www.salaspils.lv/privatums-politika) |